আগামী সাত অক্টোবর, বুধবারই তিন পুরসভার ভোটের গণনা করতে হবে কমিশনকে। দাবি না মানলে অবস্থান-বিক্ষোভ হবে। রাজ্য নির্বাচন কমিশনকে হুঁশিয়ারি দিয়ে এমন কথাই বললেন তৃণমূল নেতা তথা মন্ত্রী পার্থ চট্টোপাধ্যায়।
 ওয়েব ডেস্ক: আগামী সাত অক্টোবর, বুধবারই তিন পুরসভার ভোটের গণনা করতে হবে কমিশনকে। দাবি না মানলে অবস্থান-বিক্ষোভ হবে। রাজ্য নির্বাচন কমিশনকে হুঁশিয়ারি দিয়ে এমন কথাই বললেন তৃণমূল নেতা তথা মন্ত্রী পার্থ চট্টোপাধ্যায়। বিরোধীদের প্রবল চাপে নজিরবিহীন সিদ্ধান্ত নেয় রাজ্য নির্বাচন কমিশন। পিছিয়ে দেওয়া হয় পুরভোটের গণনা। রাজ্য নির্বাচন কমিশনার জানিয়ে ছিলেন, বিধাননগর, আসানসোল ও বালির পুরভোটের গণনা আগামী ৭ অক্টোবর হচ্ছে না। কমিশনের এই ঘোষণার পরই সোমবার সল্টলেক-বিধাননগর-রাজারহাটে ১২ ঘণ্টার বনধ্‌ ডাকে সিপিআইএম। কমিশনের সিদ্ধান্তে পাল্টা মিছিল, ধর্না, অবস্থান কর্মসূচি নেয় তৃণমূলের।   শনিবার ভোট মিটতেই নির্বাচন কমিশনের দফতরে বিক্ষোভে সামিল হয়েছিল বিরোধীরা। বামেদের অবস্থানের পাশাপাশি, ধর্নায় বসে বিজেপি ও কংগ্রেসও। শনিবার অনেক রাত পর্যন্ত চলে বিক্ষোভ। রবিবার ফের শুরু হয় ধর্না। কমিশন সূত্রে খবর, ভোটের দিন বিধাননগরের বিভিন্ন বুথে বেনিয়মের প্রমাণ এসেছে তাদের হাতেও।